આગલા લેખમાં, પોકેમોન ગો ગેમ કેવી રીતે રમાય તેના વર્ણનમાં આપણે જાણ્યું તેમ, આ ગેમ બે સ્તરે ચાલે છે – એક સ્માર્ટફોનમાંની એપમાં અને બીજી વાસ્તવિક જગતમાં. એપમાં નક્શા પર જ્યાં પોકેમોન દેખાય ત્યાં ખરેખર પહોંચીને આપણે તેને પકડવો પડે. પોકેમોનને પકડતી વખતે જો આપણા ફોનનો કેમેરા તેની સામે ધરીએ તો અસલી બગીચામાંના બાંકડા પર પોકેમોન બેઠો હોય એવો ફોટો પણ આપણે પાડી શકીએ (અને પછી સોશિયલ મીડિયા પર શેર કરી શકીએ!).